Valkininkų mūšis (1706)

Valkininkų mūšis () – 1706 m. kovo 6 d. netoli Valkininkų įvykęs Švedijos imperijos ir jos sąjungininkų – Abiejų Tautų Respublikos ginkluotųjų pajėgų mūšis su Rusijos carystės ir jos sąjungininkų – ATR pajėgomis; Didžiojo Šiaurės karo dalis.

 Mūšio priešistorė 
Iš Gardino į Vilnių išsiųstas feldmaršalo Karlo Gustavo Diukerio vadovaujamas 1000 švedų dragūnų pulkas Valkininkuose turėjo susijungti su švedų sąjungininkų – Juozapo Potockio ir Jono Kazimiero Sapiegos vyresniojo vadovaujamomis pajėgomis. Jungtinėms pajėgoms Švedijos karalius Karolis XII buvo iškėlęs uždavinį – užtikrinti saugų susisiekimą tarp Livonijos ir Vilniaus, kuriam nuo Mūrmuižos (Gemauerhofo) mūšio grėsmę kėlė Rusijos daliniai.Svensson, Axel. Karl XII som fältherre. Svenskt Militärhistoriskt Bibliotek, (2001). p. 87

Žinojusios apie šį uždavinį vokiečių kilmės rusų kavalerijos generolo Kristijano Felikso Bauerio, ATR karo vadų Mykolo Servacijaus Višniovieckio ir Grigaliaus Antano Oginskio vadovaujamos 4,6-4,7 tūkst. karių dydžio pajėgos žygiavo iš pietų su tikslu sutriuškinti prošvediškai nusiteikusias lietuvių ir lenkų pajėgas prieš šioms susijungiant su švedais.Gustaf Adlerfeld. The Genuine History of Charles XII. King of Sweden. pp. 291–292

Abi pusės netikėtai susidūrė ties Valkininkais.

 Mūšio eiga 
Rusijos ir ATR pajėgos pirmos puolė atskirai susigrupavusius švedus. Švedų pajėgoms pavyko atremti dvi atakas, po kurių jie pasitraukė link miško, taip sudarydami galimybę savo ataką pradėti Potockio ir Sapiegos daliniams. Nesulaukę lietuvių ir lenkų atakos, švedai patys puolė ir privertė bėgti rusų ir Višniovieckio bei Oginskio pajėgas. Po šios atakos į mūšį įsijungė Potockio ir Sapiegos daliniai.

 Mūšio pasekmės 
Mūšyje buvo sužeista daugiau nei 60 švedų, žuvo iki 50 ir buvo sužeista iki 100 rusų, sužeista ir žuvo po 70 rusų pusėje kovojusių lietuvių ir lenkų.

Po mūšio švedų ir jų sąjungininkų pajėgos tęsė žygį į Vilnių, kur užgrobė daug Rusijos kariuomenės parengtų atsargų.

 Literatūra 

 (IT) Giov. van Ghelen. Avvisi italiani, ordinarii e straordinarii, Volume 23. Paragraph, OLKIENIKI
 (EN) Gustaf Adlerfeld, translation, James Ford. The Genuine History of Charles XII. King of Sweden. Booksellers in town and country, 1742
 (SE) Svensson, Axel. Karl XII som fältherre. Svenskt Militärhistoriskt Bibliotek, (2001). ISBN 91-974056-1-2

 Išnašos 

Kategorija:Šiaurės karo mūšiai
Kategorija:ATR karų mūšiai
Kategorija:Švedijos mūšiai
Kategorija:Mūšiai Lietuvos teritorijoje
Kategorija:Valkininkai
Kategorija:1706 metai
Kategorija:Rusijos carystės mūšiai